САОПШТЕЊЕ

Тржиште рада - Регистрована запосленост

28.10.2021

   

|  |  |  |
| --- | --- | --- |
| Претходни резултати | Периодика објављивања: квартална |  |

**Регистрована запосленост, III квартал 2021.**

**Према административним изворима, 62 617 запослених више је него у истом периоду прошле године.**

У трећем кварталу 2021. године укупан број запослених је износио 2 287 459 лица. Од укупног броја, 1 823 955 запосленo je у правним лицима, 403 293 представљају предузетници, лица запослена код њих и лица која самостално обављају делатност, а 60 211 лица представљају регистровани индивидуални пољопривредници.

У односу на трећи квартал 2020. године, укупан број запослених је већи за 62 617 лица, односно за 2,8%, при чему је број запослених у правним лицима порастао за 55 928 лица, тј. за 3,2%, број предузетника, запослених код њих и лица која самостално обављају делатност повећан је за 12 016 лица, тј. за 3,1%, док је број регистрованих индивидуалних пољопривредника смањен за 5 327 лица, тј. за 8,1%.

У односу на претходни квартал, укупан број запослених је већи за 17 065 лица, односно за 0,8%, при чему је број запослених у правним лицима порастао за 10 193 лица, тј. за 0,6%, број предузетника, запослених код њих и лица која самостално обављају делатност повећан је за 8 271 лице, тј. за 2,1%, док је број регистрованих индивидуалних пољопривредника смањен за 1 399 лица, тј. за 2,3%.

**1. Регистрована запосленост**

|   | Број запослених | Промене у односу на претходни квартал | Промене у односу на исти квартал претходне године |
| --- | --- | --- | --- |
| III квартал2021 | разлике | индекси | разлике | индекси |
| **Регистрована запосленост - укупно** | **2287459** | **17065** | **100.8** | **62617** | **102.8** |
| Запослени у правним лицима (у радном односу и ван радног односа) | 1823955 | 10193 | 100.6 | 55928 | 103.2 |
| Предузетници и запослени код њих и лица која самостално обављају делатност (у радном односу и ван радног односа) | 403293 | 8271 | 102.1 | 12016 | 103.1 |
| Регистровани индувидуални пољопривредници | 60211 | -1399 | 97.7 | -5327 | 91.9 |

[Преузми табелу у Excel](https://publikacije.stat.gov.rs/G2021/Html/G20211292.html)

**2. Запослени у правним лицима (привредна друштва, предузећа, задруге, установе и друге организације), лица која самостално обављају делатност, предузетници и запослени код њих**

|   | Број запослених | Промене у односу на претходни квартал | Промене у односу на исти квартал претходне године |
| --- | --- | --- | --- |
| III квартал2021 | разлике | индекси | разлике | индекси |
| **Запослени у радном односу и ван радног односа - укупно** | **2227248** | **18465** | **100.8** | **67945** | **103.1** |
| **Свега запослени у радном односу** | **2163481** | **16199** | **100.8** | **71083** | **103.4** |
|    Запослени у правним лицима | 1764484 | 8104 | 100.5 | 59078 | 103.5 |
|    Предузетници и запослени код њих и лица која самостално обављају делатност | 398997 | 8095 | 102.1 | 12005 | 103.1 |
| **Свега запослени ван радног односа** | **63767** | **2266** | **103.7** | **-3139** | **95.3** |
|    Запослени у правним лицима | 59471 | 2089 | 103.6 | -3150 | 95.0 |
|    Предузетници и запослени код њих и лица која самостално обављају делатност | 4296 | 177 | 104.3 | 11 | 100.3 |

[Преузми табелу у Excel](https://publikacije.stat.gov.rs/G2021/Html/G20211292.html)

**Погледајте табелe**

**3. Запослени у правним лицима (привредна друштва, предузећа, задруге, установе и друге организације), лица која самостално обављају делатност, предузетници и запослени код њих, по делатностима**

**4. Запослени према статистичким територијалним јединицама**

**5. Структура запослених према статистичким територијалним јединицама**

**6. Запослени у јавном сектору**

**7. Структура запослених у јавном сектору**

[Прикажи све табеле](https://publikacije.stat.gov.rs/G2021/Html/G20211292.html#toggleAdditional)

**Методолошка објашњења**

Истраживање о регистрованој запослености заснива се на комбиновању података Централног регистра обавезног социјалног осигурања (ЦРОСО) и Статистичког пословног регистра (СПР). Подаци о обвезницима плаћања доприноса обавезног социјалног осигурања и осигураницима, по основу рада, добијају се од ЦРОСО. Подаци о пословним субјектима и њиховим основним обележјима добијају се од СПР. Дистрибуција запослених по општинама и делатностима, у оквиру пословног субјекта, врши се према структурама које су формиране на основу података о локалним јединицама.

**Дефиниција регистроване запослености** - Под појмом запослени подразумевају се лица која имају формално-правни уговор о запослењу, односно заснован радни однос са послодавцем, на одређено или неодређено време; лица која раде ван радног односа, на основу уговора о делу или на основу уговора о обављању привремених и повремених послова; лица која обављају самосталне делатности или су оснивачи привредних друштава или предузетничких радњи; као и лица која обављају пољопривредне делатности а налазе се у евиденцији Централног регистра обавезног социјалног осигурања.

Приказивање података по делатностима врши се у складу са Уредбом о класификацији делатности („Службени гласник РС“, број 54/10), док је територијална подела извршена према Уредби о номенклатури статистичких територијалних јединица („Службени гласник РС“, број 109/09 и 46/10).

Подаци о регистрованој запослености, приказани по регионима, изведени су на основу општине рада запослених.

Квартални податак о броју запослених израчунава се као аритметичка средина броја запослених за три месеца посматраног квартала. Месечни податак о броју запослених представља стање броја запослених претпоследњег радног дана у месецу.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

[**База података**](http://data.stat.gov.rs/?caller=2402&languageCode=sr-Cyrl)

[**Референтни метаподаци**](http://www.stat.gov.rs/sr-Cyrl/istrazivanja/referentni-metapodaci/?a=24)